CELEX: 32021R0795
Language: sl
Date: 2021-05-17 00:00:00
Title: Izvedbena uredba Komisije (EU) 2021/795 z dne 17. maja 2021 o preklicu odobritve aktivne snovi alfa-cipermetrin v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (Besedilo velja za EGP)

18.5.2021   
               
               
                  SL
               
               
                  Uradni list Evropske unije
               
               
                  L 174/2
               
            
         IZVEDBENA UREDBA KOMISIJE (EU) 2021/795
         z dne 17. maja 2021
         o preklicu odobritve aktivne snovi alfa-cipermetrin v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
         ob upoštevanju naslednjega:
         
                     (1)
                  
                  
                     Direktiva Komisije 2004/58/ES (2) je vključila alfa-cipermetrin kot aktivno snov v Prilogo I k Direktivi Sveta 91/414/EGS (3). Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009.
                  
               
                     (2)
                  
                  
                     Z Izvedbeno uredbo Komisije (EU) 2019/1690 (4) je bila podaljšana odobritev aktivne snovi alfa-cipermetrin kot kandidatke za zamenjavo. Zato je bila navedena aktivna snov uvrščena v del E Priloge k Izvedbeni uredbi Komisije (EU) št. 540/2011 (5).
                  
               
                     (3)
                  
                  
                     Izvedbena uredba (EU) 2019/1690 je določala, da mora vlagatelj Komisiji, državam članicam in Evropski agenciji za varnost hrane (v nadaljnjem besedilu: Agencija) do 30. oktobra 2020 predložiti potrditvene informacije glede toksikološkega profila nekaterih metabolitov. Potrditvene informacije so se zahtevale tudi za tri druge točke do drugih rokov, določenih v Prilogi I k Izvedbeni uredbi (EU) 2019/1690.
                  
               
                     (4)
                  
                  
                     Oktobra 2020 je vlagatelj Komisijo, državo članico poročevalko in Agencijo obvestil, da ne bo predložil potrditvenih podatkov za nobeno od štirih točk, za katere so se zahtevale potrditvene informacije.
                  
               
                     (5)
                  
                  
                     Zato je primerno preklicati odobritev navedene aktivne snovi.
                  
               
                     (6)
                  
                  
                     Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
                  
               
                     (7)
                  
                  
                     Državam članicam bi bilo treba zagotoviti čas za preklic registracij fitofarmacevtskih sredstev, ki vsebujejo alfa-cipermetrin.
                  
               
                     (8)
                  
                  
                     Za fitofarmacevtska sredstva, ki vsebujejo alfa-cipermetrin in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi se moralo to obdobje izteči najpozneje 7. decembra 2022.
                  
               
                     (9)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Preklic odobritve
            Odobritev aktivne snovi alfa-cipermetrin se prekliče.
         
         
            Člen 2
            Sprememba Izvedbene uredbe Komisije (EU) št. 540/2011
            V delu E Priloge k Izvedbeni uredbi (EU) št. 540/2011 se vrstica 12 za alfa-cipermetrin črta.
         
         
            Člen 3
            Prehodni ukrepi
            Države članice prekličejo registracije fitofarmacevtskih sredstev, ki vsebujejo alfa-cipermetrin kot aktivno snov, najpozneje do 7. decembra 2021.
         
         
            Člen 4
            Prehodno obdobje
            Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje do 7. decembra 2022.
         
         
            Člen 5
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 309, 24.11.2009, str. 1.
         
            (2)  Direktiva Komisije 2004/58/ES z dne 23. aprila 2004 o spremembi Direktive Sveta 91/414/EGS o vključitvi alfa-cipermetrina, benalaksila, bromoksinila, desmedifama, ioksinila in fenmedifama kot aktivnih snovi (UL L 120, 24.4.2004, str. 26).
         
            (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
         
            (4)  Izvedbena uredba Komisije (EU) 2019/1690 z dne 9. oktobra 2019 o obnovitvi odobritve aktivne snovi alfa-cipermetrin kot kandidatke za zamenjavo v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 259, 10.10.2019, str. 2).
         
            (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).